**Dacă aș putea**

*AlbAtros*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă m-aș putea schimba

într-un cuvânt

cu siguranță m-aș așterne

pe-o foaie de hârtie a vieții

precum un râu

izvorând lin cu fiecare literă

din ce în ce mai mult și lung

precum curgerea lui spre un vis

ce-ar exprima un tumult

de cascade crescând în esență

pe parcursul lui dominând sensuri

prin care pot alinta, inunda

și înfrumuseța ziua

prin curgerea ființei mele

iar la ceas de seară m-aș vărsa

prin delte la fel de lin

în mările oglindite de cuvinte

citind tăcută așteptarea

picătură cu picătură

ce-ar umple cupa cuvintelor ascunse

cu-o sigură frază plină de cuvinte

scrise-n tăcere! ...